રાષ્ટ્રીય સ્તરે નરેન્દ્ર મોદીનું કદ વધતાં કોંગ્રેસના યુવરાજ રાહુલ ગાંધીના માર્ગમાં પડકાર વધ્યા છે. આ બાબત કોંગ્રેસ માટે ચિંતાનું મોટું કારણ બની છે. નરેન્દ્ર મોદીએ રાષ્ટ્રીય રાજકારણમાં ઝંપલાવ્યું છે ત્યારે તેમની ટક્કર ઝીલવી રાહુલ ગાંધી માટે મુશ્કેલ કામ છે. આ લડાઇમાં રાહુલ ગાંધીની છબી નિષ્ફળ નેતા તરીકે ના અંકાઇ જાય તે માટે હવે કોંગ્રેસ નરેન્દ્ર મોદી અને રાહુલ ગાંધી વચ્ચેનો સીધો મુકાબલો ટાળી રહી છે.